Το 1934 εξέδωσε το "Εντεκα Χρονών", ένα αυτοβιογραφικό έργο. Με ελάχιστη απόκρυψη αφηγείται την ιστορία των παιδικών της χρόνων στη Χριστιανία, του σπιτιού της, πλούσιου σε πνευματικές αξίες και αγάπη, και του άρρωστου πατέρα της. Στα τέλη της δεκαετίας του 1930 άρχισε να δουλεύει ένα νέο ιστορικό μυθιστόρημα, τοποθετημένο στη Σκανδιναβία του 18ου αιώνα. Εκδόθηκε μόνο ο πρώτος τόμος, "Μαντάμ Δωροθέα" το 1939. Την ίδια χρονιά εξερράγη ο Β Παγκόσμιος Πόλεμος, που της κατέφερε πλήγματα τόσο ως συγγραφέα όσο και ως γυναίκα. Ποτέ δεν ολοκλήρωσε το νέο της μυθιστόρημα. Οταν η εισβολή του Ιωσήφ Στάλιν στη Φινλανδία προκάλεσε το Χειμερινό Πόλεμο η Ούντσεντ υποστήριξε την πολεμική προσπάθεια των Φινλανδών, δωρίζοντας τους το Βραβείο της Νόμπελ στις 25 Ιανουαρίου 1940.